2003/136/EY: Komission päätös, tehty 27 päivänä helmikuuta 2003, luonnonvaraisten sikojen klassisen sikaruton hävittämistä ja luonnonvaraisten sikojen klassisen sikaruton hätärokotuksia Luxemburgissa koskevien suunnitelmien hyväksymisestä (ETA:n kannalta merkityksellinen teksti) (tiedoksiannettu numerolla K(2003) 627)



Virallinen lehti nro L 053 , 28/02/2003 s. 0052 - 0053



Komission päätös, tehty 27 päivänä helmikuuta 2003, luonnonvaraisten sikojen klassisen sikaruton hävittämistä ja luonnonvaraisten sikojen klassisen sikaruton hätärokotuksia Luxemburgissa koskevien suunnitelmien hyväksymisestä (tiedoksiannettu numerolla K(2003) 627) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2003/136/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan, 20 artiklan 2 kohdan, 25 artiklan 3 kohdan ja 29 artiklan 2 kohdan, sekä katsoo seuraavaa: (1) Vuonna 2001 Luxemburgin luonnonvaraisten sikojen populaatiossa todettiin klassista sikaruttoa. (2) Komissio hyväksyi Luxemburgin esittämän suunnitelman hyväksymisestä klassisen sikaruton hävittämiseksi luonnonvaraisista sioista eräillä Luxemburgin alueilla 28 päivänä helmikuuta 2002 tehdyllä päätöksellä 2002/181/EY(2) suunnitelman klassisen sikaruton hävittämiseksi Luxemburgin luonnonvaraisten sikojen populaatiosta. (3) Epidemiologisen tilanteen vuoksi Luxemburg on esittänyt luonnonvaraisten sikojen hätärokotusohjelman toteuttamista Luxemburgissa. (4) Suunnitelmaa on tarkasteltu ja sen on todettu olevan direktiivin 2001/89/EY säännösten mukainen. (5) Luxemburgin viranomaiset ovat antaneet luvan käyttää klassista sikaruttoa vastaan elävää heikennettyä rokotetta (C-kanta) syöttirokotteiden muodossa, jotta luonnonvaraisille sioille muodostuisi immuniteetti tätä tautia kohtaan. (6) Luxemburgin viranomaiset ovat sitoutuneet: i) tarkkailemaan jatkuvasti Luxemburgissa toteutettavia klassisen sikaruton torjuntatoimenpiteitä läheisessä yhteistyössä komission yksiköiden kanssa epidemiologisen tilanteen kehittymisen selvittämiseksi ja ii) kehittämään luonnonvaraisten sikojen sellaista populaatioita sekä epidemiologiaa koskevien tietojen keruuta, joihin tällä päätöksellä hyväksytyt torjunta- ja rokotussuunnitelmat perustuvat. Luxemburgin viranomaisten on tarvittaessa muutettava tällä päätöksellä hyväksyttyjä suunnitelmia ja toimitettava ne uudelleen komissiolle hyväksyttäviksi. (7) Ranskassa, Luxemburgin rajalla luonnonvaraisissa sioissa on todettu klassista sikaruttoa. Ranskan esittämän suunnitelman hyväksymisestä klassisen sikaruton hävittämiseksi luonnonvaraisista sioista Mosellessa ja Meurthe-et-Mosellessa 25 päivänä heinäkuuta 2002 tehdyllä komission päätöksellä 2002/626/EY(3) on hyväksytty Ranskan esittämä hävittämissuunnitelma. (8) Selkeyden vuoksi olisi asianmukaista hyväksyä yksi päätös, jolla i) varmistetaan Luxemburgin esittämän luonnonvaraisten sikojen klassisen sikaruton hävittämistä koskevan suunnitelman hyväksyminen, ii) hyväksytään vasta esitetty luonnonvaraisten sikojen hätärokotussuunnitelma, iii) vahvistetaan edellytykset, joilla varmistetaan, että Luxemburgin ja Ranskan kyseisellä raja-alueella toteuttamat toimenpiteet ovat yhdenmukaisia ja iv) kumotaan päätös 2002/181/EY. (9) Avoimuuden vuoksi olisi asianmukaista ilmoittaa tässä päätöksessä ne maantieteelliset alueet, joilla hävittämis- ja hätärokotussuunnitelmia toteutetaan. (10) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Luxemburgin esittämä luonnonvaraisten sikojen klassisen sikaruton hävittämissuunnitelma Luxemburgissa. 2 artikla Hyväksytään Luxemburgin esittämä luonnonvaraisten sikojen klassisen sikaruton hätärokotussuunnitelma Luxemburgissa. 3 artikla Luxemburgin on saatettava voimaan 1 ja 2 artiklassa tarkoitettujen suunnitelmien täytäntöönpanemiseksi tarvittavat lait, asetukset ja hallinnolliset määräykset liitteessä tarkoitetuilla alueilla. 4 artikla Luxemburgin on toteutettava asianmukaiset toimenpiteet alueellaan vähintään 20 kilometrin levyisellä vyöhykkeellä Ranskan rajasta, jotta: a) luonnonvaraisten sikojen populaatioita häiritään mahdollisimman vähän, jotta ne eivät liiku pois kyseiseltä alueelta, ottaen huomioon myös luonnolliset ja keinotekoiset esteet; ja b) luonnonvaraisten sikojen populaatiotiheys vähenee. Edellä mainittuja toimenpiteitä sovelletaan Luxemburgissa yhteensovitetusti ja yhteistyössä Ranskan viranomaisten kanssa. Niihin voi kuulua metsästyksen sääntely tai tarvittaessa väliaikainen metsästyskielto. 5 artikla Kumotaan päätös 2002/181/EY. 6 artikla Tämä päätös on osoitettu Luxemburgin suurherttuakunnalle ja Ranskan tasavallalle. Tehty Brysselissä 27 päivänä helmikuuta 2003. Komission puolesta David Byrne Komission jäsen (1) EYVL L 316, 1.12.2001, s. 5. (2) EYVL L 61, 2.3.2002, s. 54. (3) EYVL L 200, 30.7.2002, s. 37. LIITE Koko Luxemburgin alue.